《邻屋如江村》
金朝·蔡圭

斜川一壶玉，川东三四家。篱落半流水，茁茁青蒲芽。

我为水边游，月魄舒晴华。隔篱见灯火，儿语时纷挐。

想像泽南州，寄兴栖云霞。从渠非知音，我意亦自嘉。

作者简介：蔡珪，字正甫，蔡松年子，真定人。中进士第，不求调，久乃除澄州军事判官，迁三河主簿。丁父忧，起复翰林修撰，同知制诰。在职八年，改户部员外郎，兼太常丞。珪号为辨博，凡朝廷制度损益，珪为编类详定检讨删定官。